CELEX: 62010CJ0081
Αίτηση αναιρέσεως
Κρατικές ενισχύσεις
Καθεστώς επιβολής του φόρου επιτηδεύματος στη France Télécom
Έννοια "ενισχύσεως"
Δικαιολογημένη εμπιστοσύνη
Προθεσμία παραγραφής
Υποχρέωση αιτιολογήσεως
Αρχή της ασφάλειας δικαίου

δεν συνεπάγεται παραβίαση της αρχής της ασφάλειας δικαίου.
Από τα στοιχεία αυτά προκύπτει ότι ούτε η Γαλλική Δημοκρατία ούτε η France Télécom μπορούν να επικαλούνται την εν λόγω αρχή
προκειμένου να αποτρέψουν την ανάκτηση παράνομης ενισχύσεως (βλ. απόφαση της 15ης Δεκεμβρίου 2005, C‑148/04, Unicredito Italiano,
Συλλογή 2005, σ. I‑11137, σκέψη 104).
Ως εκ τούτου, ορθώς το Πρωτοδικείο έκρινε ότι το γεγονός ότι η προσβαλλόμενη απόφαση περιορίζεται να παραθέσει ενδεικτικά
όρια διακυμάνσεως του ποσού της προς ανάκτηση ενίσχυσης δεν καθιστά παράνομη την απόφαση αυτή.
Επιπλέον, από τις σκέψεις 301 έως 305 της αναιρεσιβαλλόμενης αποφάσεως προκύπτει ότι η απόφαση αυτή δεν ενέχει ούτε ελλιπή
αιτιολογία ως προς την εκτίμηση του λόγου ακυρώσεως που αντλούνταν από παραβίαση της αρχής της ασφάλειας δικαίου και τον οποίο
είχαν προβάλει η France Télécom και η Γαλλική Δημοκρατία.
Ο πέμπτος λόγος που προέβαλε η France Télécom προς στήριξη της αιτήσεώς της αναιρέσεως δεν μπορεί να ευδοκιμήσει και, κατά
συνέπεια, η αίτηση αναιρέσεως πρέπει να απορριφθεί στο σύνολό της.

Επί των δικαστικών εξόδων
Κατά το άρθρο 69, παράγραφος 2, του Κανονισμού Διαδικασίας, το οποίο εφαρμόζεται στην αναιρετική διαδικασία δυνάμει του άρθρου
118 του κανονισμού αυτού, ο ηττηθείς διάδικος καταδικάζεται στα δικαστικά έξοδα, αν υπήρχε σχετικό αίτημα του νικήσαντος διαδίκου.
Δεδομένου ότι η Επιτροπή ζήτησε να καταδικασθεί η France Télécom στα δικαστικά έξοδα, αυτή δε ηττήθηκε, επιβάλλεται να καταδικαστεί
στα δικαστικά έξοδα. Η Γαλλική Δημοκρατία φέρει τα δικαστικά της έξοδα.
Για τους λόγους αυτούς, το Δικαστήριο (τρίτο τμήμα) αποφασίζει:
1)
Απορρίπτει την αίτηση αναιρέσεως.
2)
Καταδικάζει τη France Télécom SA στα δικαστικά έξοδα.
3)
Η Γαλλική Δημοκρατία φέρει τα δικαστικά της έξοδα.
(υπογραφές)
*
Γλώσσα διαδικασίας: η γαλλική.